OBAVIJEST O REALIZACIJI PROJEKTA „NABAVA KOMUNALNOG STROJA – VIŠENAMJENSKOG STROJA ZA ODRŽAVANJE ZELENIH POVRŠINA“

Općini Šodolovci je kroz poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2021. godini od strane Ministarstva prostornoga uređenja, graditeljstva i državne imovine odobren iznos sufinanciranja u visini od 123.239,29 kuna za nabavu komunalnog stroja – samohodne kosilice.

Općina Šodolovci je nakon provedenog postupka nabave odabrala ekonomski najpovoljniju ponudu te je u konačnici i nabavljen komunalni stroj odnosno višenamjenski stroj za održavanje zelenih površina, marke Gianni Ferrari, model PG280D ukupne vrijednosti 235.000,00 kuna (s uračunatim PDV-om). Preostali iznos u visini od 105.765,71 kuna financiran je iz sredstava Proračuna Općine Šodolovci za 2021. godinu.

Realizacija ovog projekta omogućit će Općini Šodolovci u narednom periodu podizanje razine komunalnih usluga na području općine te efikasnije, jeftinije i učinkovitije izvršavanje komunalnih poslova košnje i uređenja javnih zelenih površina što doprinosi ljepšem i urednijem izgledu svih naselja.